Dominicin asunto oli kuvien mukainen, hyvällä sijainnilla metroasemien lähellä ja oikein sopiva meidän tarpeisiimme. Asunnon lämpötila oli hyvä, suihkussa riitti vettä, keittiö oli siisti ja toimiva, wifi oli moitteeton. Sängyt olivat mukavat, peitto lämpöinen. Sijainti erittäin rauhallisella ja turvallisen oloisella pienellä kadulla, jonne oli mukava palata päivän seikkailujen jälkeen. Katulamppu paistoi iltaisin melko voimakkaasti olohuoneen valtavista ikkunoista, mutta sen sai onneksi kaihtimilla piiloon. Dominic oli itse vastassa saapuessamme ja piti huolen, että kaikki oli selvää sekä asunnon että tarjolla olevien palvelujen suhteen. Viestintä hänen kanssaan oli todella helppoa ja hänen ravintola- ja nähtävyysvinkkinsä olivat erinomaisia. Pidin erityisesti hänen tavastaan antaa ”live like a local”-vinkkejä.